# Alan Rickman

### Fra Wikipedia, den frie encyklopedi

Alan Sidney Patrick Rickman (født 21. februar 1946) er en britisk filmskuespiller.

Rickman ble født i Hammersmith i London. Han har en eldre bror, en yngre bror og en yngre søster. Faren hans døde da Alan var 8 år gammel. Som barn var han smart og kreativ og utmerket seg spesielt i kalligrafi og vannmaling. Etter hvert begynte han på Laytmer School og ble involvert i drama/teater. Rickman likte seg på scenen, men ble drevet mot grafisk design på grunn av sitt kreative talent. Han begynte på Chelsea College of Art and Design og etterpå tok han et år på Royal College of Art. Det var på Chelsea College han møtte sin partner, Rima Horton. De er sammen den dag i dag. Horton er politiker for Labour. Da Rickman var 26 år gammel begynte han på Royal Academy of Dramatic Art (RADA), da han hadde bestemt seg for å satse på en skuespillerkarriere.

Etter de tre årene på RADA kastet han seg ut i skuespillerkarrieren for fullt. Han spilte alle slags roller i tiden framover: komedier, tragedier, musikaler, seriøse og useriøse stykker. Han hadde også gode råd å gi til sine medskuespillere. Det var for eksempel Rickman som overtalte Ruby Wax til å jobbe innen komedie fremfor å fortsette og prøve å bli skuespiller. I 1978 ble han med i Royal Shakespeare Company, men han var der bare ett år.

Etter hvert begynte Rickman å dukke opp på TV. Han hadde spilt i Romeo og Julie fra før, men Therese Raquin blir regnet som TV-debuten hans. Han spilte også i Smileys People, en serie av John Le Carre, og i Anthony Trollopes Barchester Chronicles, hvor han spilte Obediah Slope. Mellom 1985 og 1987 var han med i teateroppsettet Les Liasons Dangereuses, det var der han ble oppdaget av produsenten Joel Silver.

På denne tiden begynte filmkarrieren til Rickman. Han fikk rollen som terroristen Hans Gruber i filmen Die Hard med blant andre Bruce Willis. Etter dette gikk filmkarrieren og skuespillerkarrieren bare oppover, og i dag er Rickman kjent fra filmer som Robin Hood, Prince of Thieves, Sense and Sensibility, Dogma, Galaxy Quest, Love Actually og Harry Potter-filmene, hvor han spiller «professor Severus Slur».

## [rediger] Filmografi

### [rediger] Film

1. Nobel Son (filmes) (2006)
2. Perfume: The Story of a Murderer (filmes) (2005) – Antoine
3. Harry Potter og Ildbegeret (2005) – Professor Severus Slur
4. Snow Cake (filmes) (2005) – Alex
5. The Hitchhiker's Guide to the Galaxy (2005) (stemme) – Marvin
6. Harry Potter og Fangen fra Azkaban (2004) – Professor Severus Slur
7. Something the Lord Made (2004) – Alfred Blalock
8. Love Actually (2003) – Harry
9. Harry Potter og Mysteriekammeret (2002) – Professor Severus Slur
10. The Search for John Gissing (ikke publisert) (2001) – John Gissing
11. Harry Potter og De vises stein (2001) – Professor Severus Slur
12. Blow Dry (2001) – Phil Allen
13. Help I'm a Fish (2000) (stemme) – Joe
14. Play (2000) – Man
15. Galaxy Quest (1999) – Alexander Dane/Dr. Lazarus
16. Dogma (1999) – Metatron
17. Dark Harbor (1998) – David Weinberg
18. Judas Kiss (1998) – Detektiv David Friedman
19. Michael Collins (1996) – Éamon de Valera
20. Rasputin (1996) (TV) – Grigori Rasputin
21. Sense and Sensibility (1995) – Oberst Brandon
22. An Awfully Big Adventure (1995) – P.L. O'Hara
23. Mesmer (1994) – Franz Anton Mesmer
24. Bob Roberts (1992) – Lukas Hart III
25. Close My Eyes (1991) – Sinclair
26. Robin Hood: Prince of Thieves (1991) – Sheriffen av Nottingham
27. Truly Madly Deeply (1991) – Jamie
28. Closet Land (1991) – Interrogator
29. Quigley Down Under (1990) – Elliott Marston
30. January Man (1989) – Ed
31. Die Hard (1988) – Hans Gruber

### [rediger] TV

1. Revolutionary Witness (1989) – Jacques Roux
2. Spirit of Man (1989) – Israel Yates
3. The Barchester Chronicles (1982) – Obadiah Slope
4. Smiley's People (1982) – Mr. Brownlow
5. Thérèse Raquin (1980) – Vidal
6. Romeo and Juliet (1978) – Tybalt

#### [rediger] Gjesteroller

1. King of the Hill - Joust Like a Woman (2002) – King Philip
2. Fallen Angels - Murder, Obliquely (1993) – Dwight Billings
3. Girls on Top - Cancel Toast (1985) – Voice of RADA
4. Girls on Top - Four-Play (1985) – Dimitri

## [rediger] Eksterne lenker

- IMDb om Alan Rickman

Hentet fra «http://no.wikipedia.org../../../a/l/a/Alan_Rickman_85d1.html»

Kategorier: Britiske skuespillere | Skuespillere i Harry Potter-filmer | Fødsler i 1946

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Česky
- Deutsch
- English
- Español
- Français
- Italiano
- עברית
- Nederlands
- 日本語
- Polski
- Português
- Русский
- Suomi
- Svenska